Christian Díaz

Christian Díaz Rodríguez, nado o 23 de marzo de 1992 nas Palmas, Canarias, é un xogador profesional español de baloncesto. Actualmente xoga para Monbus Obradoiro da Liga LEB Ouro, no que xoga na posición de base cunha altura de 1,84 metros.

 Traxectoria 
Nado nas Palmas de Gran Canaria, Christian Díaz formouse na canteira do CB Gran Canaria, principal club de baloncesto da súa cidade natal. No equipo canario consegue chegar a debutar no filial de Liga EBA en 2010. Posteriormente, é ascendido ao  UB La Palma, equipo vinculado ao Gran Canaria en LEB Ouro, onde permance durante dúas temporadas. No seu segundo ano consegue unhas medias de 7,1 puntos e 1,8 asistencias, contribuíndo a que o equipo xogase o playoff. Nas eliminatorias é capaz de aumentar a súa achega, conseguindo nos catro partidos que disputa 8,5 puntos e 4,3 asistencias de media. Con todo, na seguinte camapaña o equipo desaparece e Días regresa ao filial do Gran Canaria, esta vez en LEB Prata. Porén, o 5 de febreiro, antes de terminar a temporada, regresa á LEB Ouro da man do Planasa Navarra.

No conxunto pamplonica permanece unha tempada máis, facendo nesta segunda temporada 7,5 puntos, 2,6 asistencia e 2,3 rebotes por partido. Ao ano seguinte asina polo Club Ourense Baloncesto, onde consegue gañar as eliminatorias polo ascenso á Liga ACB. No equipo ourensán xoga unha media de aproximadamente 14 minutos por encontro con 4,2 puntos, 1,5 rebotes e 0,9 asistencias de media. Ao ano seguinte asina polo CB Peñas Huesca, para na temporada 2016−17 regresar ao Ourense, onde goza de moito máis protagonismo que na súa anterior etapa. De feito, a súa media de minutos por partido pasa a ser de 27, conseguindo 10,6 puntos, 4,3 asistencias e 2,7 rebotes por encontro. Tras finalizar a campaña, o Club Baloncesto Breogán anuncia a súa incorporación para a temporada 2017−18.

 Clubs 
 CB Gran Canaria (EBA, 2008–2010)
 UB La Palma (LEB, 2010–2012) 
 CB Gran Canaria (LEB Prata, 2012–2013) 
 Basket Navarra Club (LEB, 2013–2014) 
 Club Ourense Baloncesto (LEB, 2014–2015) 
 Peñas Huesca (LEB, 2015–2016) 
 Club Ourense Baloncesto (LEB, 2016–2017) 
 CB Breogán (LEB / ACB, 2017−20)
 Fundación CB Granada (LEB / ACB, 2020–presente)

 Notas 

 Véxase tamén 
 Ligazóns externas 
 Ficha en feb.es

Categoría:Nados en 1992
Categoría:Nados nas Palmas de Gran Canaria
Categoría:Bases de baloncesto
Categoría:Xogadores do UB La Palma‎
Categoría:Xogadores do CB Gran Canaria‎
Categoría:Xogadores do Basket Navarra Club
Categoría:Xogadores do Club Ourense Baloncesto
Categoría:Xogadores do CB Peñas Huesca‎‎
Categoría:Xogadores do Club Baloncesto Breogán
Categoría:Xogadores do Fundación CB Granada